ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
26 ส.ค. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกับตลาดรอบบ้านที่ได้รับผลดีจากการปรับลดดอกเบี้ยของธนาคารกลางจีนเพื่อกระตุ้นเศรษฐกิจ ปิดตลาดภาคเช้าดัชนีเปลี่ยนแปลง +7.79 จุด มาที่ระดับ 1,331.67 จุด ด้วยมูลค่าการซื้อขายที่ระดับ 2.3 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มมีโอกาสอ่อนตัวลงในช่วงบ่าย จากแรงขายทำกำไรหลังการ Rebound ขึ้นของดัชนีกว่า 30 จุดในช่วงที่ผ่านมา ท่ามกลางปัจจัยบวกจากความหวังต่อแผนการกระตุ้นเศรษฐกิจชุดใหม่ของรัฐบาลที่ต้องการกระตุ้นเศรษฐกิจรากหญ้า
 
วิเคราะห์ทางเทคนิค
GCAP  ราคาปิด 3.04 บาท
แนวรับ 3.00 บาท            แนวต้าน 3.20 บาท
แนว cut loss หากใกล้จะหลุด 2.94 บาท
กราฟ GCAP ลงลึกถึงแนว Oversold โดยปริมาณโวลุ่มที่ลดลงแสดงถึงแรงขายที่หมดไปแล้วเช่นกัน ขณะที่กราฟแท่งเทียนในช่วงเช้าส่งสัญญาณเชิงบวก และมีโอกาสดีดตัวขึ้นสูงเป็น Positive Engulfing pattern ที่จะทำให้ราคาขึ้นได้ในวันต่อไป  ราคาที่ลงต่ำมีโอกาสเด้งตัวได้เร็ว แนะนำเก็งกำไร
 
PRIN  ราคาปิด 1.93 บาท
แนวรับ 1.91 บาท            แนวต้าน 2.10 บาท
แนว cut loss หากใกล้จะหลุด 1.88 บาท
กราฟ PRIN ดีดตัวแรงขึ้นมาจาก Oversold  ของราคาปิดเมื่อวานนี้ โดยกราฟแท่งเทียนสร้างรูปแบบ Bullish Engulfing แบบ Tower เต็มแท่ง จึงมีโอกาสที่จะปรับตัวสูงขึ้นต่อได้ แต่ปริมาณการซื้อขายยังปานกลาง จึงคาดหมายว่าจะเหวี่ยงตัวเร็ว  แนะนำเก็งกำไร
เด็กแนว
LIT ทีมเศรษฐกิจชุดใหญ่นำโดย รมต. สมคิดนี้ จะทำให้เรามีหวังการฟื้นเศรษฐกิจได้หรือไม่ แต่สิ่งที่เราได้ยินจากนโยบายเบื้องต้นคือการช่วยเหลือชาวนาและผู้มีรายได้น้อย นโยบายแบบนี้พอจะประเมินเบื้องต้นก่อนว่ามีทั้งเรื่องเงินอุดหนุนทั้งค่าทำกิน ค่ารักษาพยาบาล  หรือการลดภาษี  รวมทั้งการให้สถาบันการเงินปล่อยกู้แบบเงื่อนไขพิเศษโดยรัฐจะเป็นผู้แบกภาระนี้แทน แน่นอนว่าหากออกมาในรอบนี้ พวก leasing ได้ประโยชน์เต็มๆ จึงต้องหันมาชงแบล็ครอไว้ก่อน เพราะจัดเป็นผู้ให้สินเชื่อในหลายรูปแบบทั้งรายย่อย รายกลาง และรายใหญ่ ยังได้ประโยชน์หากรัฐประกาศนโยบายด้านงานก่อสร้างขนาดใหญ่ เพราะ LIT ก็ให้สินเชื่อพิเศษด้านนี้กับผู้รับเหมาด้วย จับตาการประกาศนโยบาย แล้วก็ติดมือหุ้นไว้หน่อย ราคาที่ลงมามาก ขณะที่ผลประกอบการเด่น น่าจะเป็นจังหวะเก็งกำไรได้ดี กราฟก็เป็นใจเกิด Positive Doji  เมื่อวานส่งสัญญาณดีดตัวกลับ ไม่ได้มองไกล แค่ 7 บาทก็ฟินแล้ว
ASEFA ต้องเห็นใจว่าเข้ามาในจังหวะที่ตลาดหุ้นหัวทิ่ม ทำให้ราคาหุ้นพลอยไหลลงแรงไปด้วย แต่นักวิเคราะห์บอกว่าสีฟ้านี้พื้นฐานดี  เพราะเป็นผู้จำหน่ายสวิชไฟฟ้า ตู้ไฟ  แผงไฟ จัดวางระบบ ขนาดเล็กถึงใหญ่ ครองตลาดด้านนี้ มีลูกค้ารายสำคัญเยอะทั้งบริษัท โรงงาน โทรคมนาคม และงานภาครัฐ มีกลุ่มลูกค้าที่แข็งแรงมากทั้งในและต่างประเทศ ราคา IPO 3.70 บาท ราคาหุ้นรูดลงมาเยอะเกิน  มองอนาคตของบริษัทค่อนข้างไกล เพราะการเติบโตของโรงไฟฟ้าในบ้านเราจะมีอีกมากโดยเฉพาะตั้งแต่ปี 59 เป็นต้นไป โรงไฟฟ้าพลังงานทางเลือกจะสร้างเสร็จกันมาก ซึ่งใช้อุปกรณ์ตู้ไฟของบริษัทในการติดตั้งระบบจัดการต่างๆ  ดังนั้น ราคาลงมาตรงนี้หากมองยาว หุ้นตัวนี้มีโอกาสไปไกลไม่ได้อยู่แค่นี้ แนะนำสะสมไว้ ส่วนใครเล่นสั้นดูกราฟจะมี rebound แนวต้าน 4.30 บาท